PMIndiaData/PMIndiaSum huggingface dataset:
বুদ্ধ পূর্ণিমা উপলক্ষ্যে জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী বুদ্ধ পূর্ণিমা উপলক্ষ্যে জনগণকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “প্রত্যেককে আমার বুদ্ধ পূর্ণিমার শুভেচ্ছা। গৌতম বুদ্ধ-এর মহান শিক্ষা সমগ্র বিশ্বের লক্ষ লক্ষ মানুষকে প্রভাবিত করেছে। গৌতম বুদ্ধ জ্ঞান, শান্তি ও করুণার এক মূর্ত প্রতীক। এক শান্তুপূর্ণ ও আদর্শ সমাজ গঠনে তাঁর মহান শিক্ষা আমাদের অনুপ্রাণীত করে তুলুক।”
স্মার্ট নগরী গড়ে তুলতে নিউ ইয়র্কের ব্লুমবার্গ ফিল্যানথ্রপিজ-এর সঙ্গে চুক্তিবদ্ধ হচ্ছে কেন্দ্রীয় নগরোন্নয়ন মন্ত্রক

স্মার্ট নগরী গড়ে তোলার কাজে নিউ ইয়র্কের ব্লুমবার্গ ফিল্যানথ্রপিজ (বি পি)-এর সঙ্গে সহযোগিতা চুক্তি স্বাক্ষরিত হবে কেন্দ্রীয় নগরোন্নয়ন মন্ত্রকের। এ সম্পর্কিত একটি প্রস্তাব আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে অনুমোদিত হয়। উল্লেখ্য, স্মার্ট নগরী মিশন গঠনের বিষয়টিকে কেন্দ্রীয় মন্ত্রিসভা অনুমোদন দেয় এ বছর ২৯ এপ্রিল অনুষ্ঠিত বৈঠকে। এরই ফলশ্রুতিতে প্রধানমন্ত্রী আনুষ্ঠানিকভাবে এই মিশনটি চালু করেন গত ২৫ জুন, ২০১৫ তারিখে। এই চুক্তিটি স্বাক্ষরিত হলে স্মার্ট নগরী মিশনের প্রকল্পগুলিতে ‘নলেজ পার্টনার’ হিসেবে কাজ করে যাবে নিউ ইয়র্কের সংস্থাটি। স্মার্ট নগরী মিশনের আওতায় উন্নত মানের নাগরিক পরিকাঠামো গড়ে তোলার প্রস্তাব রয়েছে। জনসাধারণের নগর জীবনকে আরও উন্নত করে তুলতেই স্মার্ট নগরী প্রকল্প গড়ে তুলছে কেন্দ্রীয় সরকার।
ভোজ্যতেল, ডাল ও তৈল বীজ সংক্রান্ত সরকারি নির্দেশের মেয়াদ বৃদ্ধি  :  সিদ্ধান্ত কেন্দ্রীয় মন্ত্রিসভার

ভোজ্যতেল ও তৈল বীজ সংক্রান্ত ২৮ সেপ্টেম্বর, ২০১৫’র সরকারি নির্দেশের মেয়াদ বৃদ্ধিরবিষয়টি আজ অনুমোদিত হ’ল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত এই বৈঠকে ডালশস্য সম্পর্কিত ১৮ অক্টোবর, ২০১৫ তারিখেইস্যু করা আদেশটির মেয়াদ বৃদ্ধির প্রস্তাবেও সম্মতি দেওয়া হয়েছে। দুটি নির্দেশইপয়লা অক্টোবর, ২০১৬ থেকে ৩০ নভেম্বর, ২০১৭ পর্যন্ত অর্থাৎ আরও এক বছরের জন্যকার্যকর থাকবে। ডালশস্য,তৈল বীজ ও ভোজ্য তেলের মজুত সীমা এবং মজুতের জন্য অনুমতি সংগ্রহের কাজে রাজ্যসরকারগুলিকে সহায়তা দানের লক্ষ্যেই মন্ত্রিসভার এই সিদ্ধান্ত। কেন্দ্রীয় সরকারেরঅনুমোদন ও সম্মতিক্রমে ঐ সমস্ত খাদ্য সামগ্রীর মজুত নিয়ন্ত্রণের বিষয়টি স্থির করারদায়িত্ব থাকবে সংশ্লিষ্ট রাজ্য সরকারগুলির। মন্ত্রিসভারএই সিদ্ধান্ত গ্রহণের ফলে দেশের নাগরিকদের কাছে এই সমস্ত পণ্যের যোগাননিশ্চিতভাবেই উন্নত করে তোলা যাবে বলে আশা করা হচ্ছে।
ওড়িশার চাঁদিখোল এবং কর্ণাটকের পাড়ুরে অতিরিক্ত ৬.৫ মিলিয়ন মেট্রিক টনের পেট্রোলিয়াম মজুত ভাণ্ডার গড়ে তোলা হবে

ওড়িশার চাঁদিখোল এবং কর্ণাটকের পাড়ুরে অতিরিক্ত ৬.৫ মিলিয়ন মেট্রিক টন পেট্রোলিয়ামের মজুত ভাণ্ডার গড়ে তোলার প্রস্তাবে আজ সম্মতি জানাল কেন্দ্রীয় মন্ত্রিসভা। এর মধ্যে ডেডিকেটেড এসপিএম (সিঙ্গল পয়েন্ট মুরিং) নির্মাণের বিষয়টিও অন্তর্ভুক্ত। চাঁদিখোল এবং পাড়ুরের মজুত ভাণ্ডার দুটি যথাক্রমে ৪ এবং ২.৫ মিলিয়ন মেট্রিক টন পেট্রোলিয়াম মজুতের উপযোগী করে নির্মাণ করা হবে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ আলোচনার পর এই গুরুত্বপূর্ণ সিদ্ধান্তটি গ্রহণ করা হয়। উল্লেখ্য, ২০১৭-১৮ অর্থ বছরের বাজেট ঘোষণায় সরকার অতিরিক্ত দুটি মজুত ভাণ্ডার গড়ে তোলার কথা ঘোষণা করেছিল। চাঁদিখোল ও পাড়ুরে মজুত ভাণ্ডার নির্মাণ প্রকল্পে প্রত্যক্ষ ও পরোক্ষভাবে বিশেষ কর্মসংস্থানের সুযোগ সৃষ্টি হবে বলে আশা করা হচ্ছে। এর ফলে উপকৃত হবেন ওড়িশা ও কর্ণাটকের সংশ্লিষ্ট অঞ্চলের অধিবাসীরা।
প্রধানমন্ত্রী আগামীকাল (৭ জুলাই) রাজস্হান সফর করবেন

প্রধানমন্ত্রী শ্রী নরেন্দ্র মোদী আগামীকাল (৭ জুলাই) রাজস্হানের জয়পুর সফরে যাবেন। সেখানে এক বড় জনসভায় প্রধানমন্ত্রী অডিও-ভিস্যুয়াল ব্যবস্হার মাধ্যমে কেন্দ্রীয় সরকার ও রাজস্হান সরকারের বিভিন্ন প্রকল্পের ১২জন সুবিধাভোগীর অভিজ্ঞতার কাহিনী শুনবেন। এই অনুষ্ঠান সঞ্চালনা করবেন রাজস্হানের মুখ্যমন্ত্রী শ্রীমতি বসুন্ধরা রাজে। এই প্রকল্পগুলি হল : প্রধানমন্ত্রী উজ্জ্বলা যোজনা প্রধানমন্ত্রী মুদ্রা যোজনা প্রধানমন্ত্রী আবাস যোজনা দক্ষ ভারত রাষ্ট্রীয় বাল স্বাস্হ্য কার্যক্রম মুখ্যমন্ত্রী রাজশ্রী যোজনা ভামাসা স্বাস্হ্যবিমা যোজনা মুখ্যমন্ত্রী জল স্ববলম্বন যোজনা শ্রমিক কল্যাণ কার্ড মুখ্যমন্ত্রী পালনহার যোজনা ছাত্র স্কুটি বিতরণ যোজনা দীনদয়াল উপাধ্যায় বরিষ্ঠ নাগরিক তীর্থযাত্রা যোজনা প্রধানমন্ত্রী ২ হাজার ১০০ কোটি টাকা ব্যয়ে ১৩টি শহরাঞ্চলীয় পরিকাঠমো প্রকল্পেরও শিলান্যাস করবেন। এই প্রকল্পগুলির মধ্যে রয়েছে- পাঁচিল ঘেরা শহর হিসেবে পরিচিত উদয়পুরের জন্য সুসংহত পরিকাঠামো প্যাকেজ আজমেড় শহরের জন্য এলিভেটেড সড়ক প্রকল্প আজমেড়, বিলওয়ারা, বিকানের, হনুমানগড়, সিকার ও মাউন্টাবুতে জল সরবরাহ ও নিকাশী প্রকল্প ঢোলপুর, নাগুর, আলোয়ার ও যোধপুরে বর্জ্য পরিচালনা ইউনিটগুলির মানোন্নয়ন ও সংস্কার বুন্দি, আজমেড় ও বিকানের জেলায় প্রধানমন্ত্রী আবাস যোজনার (শহরাঞ্চলীয়) আওতায় বিভিন্ন কর্মসূচি কোটায় দ্বিতীয় পর্যায়ে দশেরা ময়দান প্রধানমন্ত্রী এক জনসভাতেও ভাষণ দেবেন।
কৃষিও সংশ্লিষ্ট অন্যান্য বিষয়ে প্রধানমন্ত্রীর কাছে তাঁদের চিন্তাভাবনা ও প্রস্তাবপেশ করলেন কেন্দ্রীয় সচিবরা

বৃহস্পতিবার কেন্দ্রীয়সচিবদের একটি দল কৃষি সহ সংশ্লিষ্ট বিভিন্ন বিষয়ে তাঁদের চিন্তাভাবনা, প্রস্তাব ওপরামর্শ সম্বলিত একটি উপস্থাপনা পেশ করেন প্রধানমন্ত্রী শ্রী নরেন্দ্র মোদীর কাছে। বিভিন্নদপ্তরের কেন্দ্রীয় মন্ত্রী এবং নীতি আয়োগের আধিকারিকরাও উপস্থিত ছিলেন সচিবদেরউপস্থাপনাকালে। কেন্দ্রীয়সচিবদের পক্ষ থেকে এই ধরণের ন’টি উপস্থাপনা পেশ করা হবে প্রধানমন্ত্রীর কাছে। ঐসিরিজেরই পঞ্চম উপস্থাপনাটি গতকাল পেশ করা হল প্রধানমন্ত্রীর কাছে।
উত্তরপ্রদেশের এটাহ্‌ জেলায় দুর্ঘটনা :  নিহত ওআহতদের পরিবারকে ত্রাণ সহায়তাদানের ঘোষণা প্রধানমন্ত্রীর

নয়াদিল্লি , ৫এপ্রিল , ২০১ ৭ উত্তরপ্রদেশেরএটাহ্‌ জেলায় এক দুর্ঘটনার কারণে প্রাণহানিরসংবাদে শোক ও সমবেদনা প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “উত্তরপ্রদেশেরএটাহ্‌-তে দুর্ঘটনায় যাঁরা তাঁদের প্রিয়জনকে হারিয়েছেন তাঁদের মতোই আমি সমান উদ্বিগ্ন।দুর্ঘটনায় যাঁরাআহত হয়েছেন, তাঁরা দ্রুত সুস্থ হয়ে উঠুন এই প্রার্থনা জানাই।” দুর্ঘটনায়নিহত ব্যক্তিদের নিকটাত্মীয়কে ২ লক্ষ টাকার এককালীন ত্রাণ সহায়তাদানের কথাও ঘোষণাকরেছেন প্রধানমন্ত্রী। গুরুতর আহত ব্যক্তিদের জন্য ঘোষিত সহায়তার পরিমাণ৫০ হাজারটাকাকরে। এই আর্থিক সহায়তা দেওয়া হবে প্রধানমন্ত্রীর জাতীয় ত্রাণ তহবিল থেকে।
নরওয়ের প্রধানমন্ত্রী হিসেবে ইয়োনাস গার স্টোর দায়িত্ব গ্রহণ করায় প্রধানমন্ত্রীর অভিনন্দন

নতুনদিল্লি, ১৬ই অক্টোবর, ২০২১ প্রধানমন্ত্রী শ্রী নরেন্দ্র মোদী নরওয়ের প্রধানমন্ত্রী হিসেবে দায়িত্ব গ্রহণ করার জন্য মিঃ ইয়োনাস গার স্টোরকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “নরওয়ের প্রধানমন্ত্রী হিসেবে দায়িত্ব গ্রহণ করার জন্য @jonasgahrstoreকে অভিনন্দন জানাই। ভারত- নরওয়ের সম্পর্ককে আরো শক্তিশালী করার জন্য আপনার সঙ্গে একযোগে কাজ করতে আমি আগ্রহী।“
মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে প্রধানমন্ত্রীর শোকপ্রকাশ করেছেন

নয়াদিল্লি, ১ আগস্ট, ২০২২ মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। প্রধানমন্ত্রীর দপ্তর থেকে এক ট্যুইট বার্তায় বলা হয়েছে ; “মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে শোকাহত। শোক-সন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। স্থানীয় প্রশাসন এই দুর্ঘটনা কবলিতদের যাবতীয় সহযোগিতা দিচ্ছে : প্রধানমন্ত্রী।”
ছয়টি নতুন আইআইটি-কে এবং ধানবাদের আইএসএম-কে ইনস্টিটিউটস্ অব টেকনোলজি অ্যাক্ট, ১৯৬১-এ যুক্ত করতে কেন্দ্রীয় মন্ত্রীসভার অনুমোদন-উত্তর মঞ্জুরি প্রদান

প্রধানমন্ত্রী শ্রী নরেন্দ্র মোদির পৌরোহিত্যেবুধবার কেন্দ্রীয় মন্ত্রিসভার বৈঠকে ‘দ্য ইনস্টিটিউট অব টেকনোলজি অ্যাক্ট ১৯৬১’সংশোধনের অনুমোদন-উত্তরমঞ্জুর করা হয়েছে। অন্ধ্রপ্রদেশের তিরুপতি, কেরালার পালাক্কাড়, কর্নাটকের ধারওয়ার, ছত্তিশগড়ের ভিলাই, গোয়া এবং জম্মু ও কাশ্মীরের জম্মুর আই আই টি -এইছয়টি নতুন আই আই টি-কে এই আইনে যুক্ত করা এবং ধানবাদের আই এস এম কে আই আই টি-তে রূপান্তরীতি করার জন্যই এই মঞ্জুরি দেওয়া হয়েছে। এই মঞ্জুরির ফলে আলোচ্য নতুন ৬-টি আই আই টি-কে দ্য ইনস্টিটিউট অব টেকনোলজি অ্যাক্ট, ১৯৬১-এরআওতায় আনা যাবে এবং এর ফলে এগুলিকে জাতীয় স্তরে গুরুত্বপূর্ণ প্রতিষ্ঠান হিসাবে বিবেচ্য হবে। একইভাবে আইনটি সংশোধনের ফলে ধানবাদের আই এস এম-কে আই আই টি-তে রূপান্তরীত করা যাবে এবং‘দ্য ইনস্টিটিউট অব টেকনোলজি অ্যাক্ট ১৯৬১’-এর আওতাভুক্ত হবে পাশাপাশি ঘোষিত হবে জাতীয় স্তরে গুরুত্বপূর্ণ প্রতিষ্ঠান হিসেবে।
বারানসীর তুলসী মানস মন্দিরে রামায়ণ বিষয়ক ডাকটিকিট প্রকাশের পর প্রধানমন্ত্রী নরেন্দ্র মোদীর ভাষণ

আমাদের দেশ ও বিশ্বে ডাকটিকিটের একটি নিজস্ব গুরুত্বরয়েছে। ডাকটিকিট একরকমভাবে ইতিহাসকে নিজের মধ্যে সঞ্জীবিত রেখেছে। আর ডাকটিকিট একহিসেবে রাজদূতের কাজ করে। বিশ্বের যে কোনও দেশে আমাদের চিঠিপত্র গেলে তাতে আমাদেরদেশের ডাকটিকিট লাগানো থাকে। সারা পৃথিবীতে অনেক মানুষ এই ডাকটিকিটগুলি সংগ্রহকরেন। সেগুলি দেখলে বোঝা যায় যে কোনও নির্দিষ্ট দেশে কখন কিরকম পরিবর্তন এসেছে।অর্থাৎ , ডাকটিকিট একপ্রকারদেশের পরিচায়ক হয়ে ওঠে। ভারতের ডাকবিভাগও এক্ষেত্রে নিরন্তর অবদান রেখেছে। আজ প্রভু রামচন্দ্রের জীবন সম্পর্কিত একটি ডাকটিকিটেরআবরণ ঊন্মোচন হল। এই উন্মোচনপর্ব দিল্লির বিজ্ঞান ভবন কিম্বা প্রধানমন্ত্রী বাসভবনেওঅনুষ্ঠিত হতে পারতো! কিন্তু মনে হল যে নবরাত্রির পবিত্র উৎসব শুরু হয়েছে। শ্রীরামচন্দ্রেরজীবনে নবরাত্রি আর বিজয়া দশমীর বিশেষ গুরুত্ব রয়েছে। আর যেখানে তুলসীদাসেরশ্রুতিগুলি আজও জীবন্ত , এই ডাকটিকিট প্রকাশের জন্য সেই মানস মন্দিরের থেকে ভালজায়গা আর কী হতে পারে! আমার কাশীতে সরকারি কাজ ছিল , সেজন্যে ডাকবিভাগের সঙ্গে কথা বলে এই ইচ্ছা বাস্তবায়িতকরি। শ্রীরামচন্দ্রকে নিয়ে ডাকটিকিট আগেও অনেক প্রকাশিত হয়েছে। কিন্তু এটি প্রথমটিকিট সংগ্রহ যেখানে তাঁর জীবনের নানা দিক আলাদা আলাদা ডাকটিকিটে প্রদর্শিত হয়েছে।এই একটি টিকিটের মধ্যে অনেক-কটা আলাদা টিকিট সম্মিলিত রয়েছে। প্রভু রামের জীবননিয়ে এরকম ডাকটিকিট আগে কখনো প্রকাশিত হয়নি। আজ প্রথমবার এরকম হচ্ছে। আমি আনন্দিতযে মানসের এই পবিত্র ভূমিতে এর প্রকাশ অনুষ্ঠান করার সুযোগ পেয়েছি। প্রভু রামেরজীবন প্রত্যেক মানুষের জীবনে প্রেরণাস্বরূপ। আমরা যদি মহাত্মা গান্ধীকে স্মরণ করি , শৈশবেই তাঁর জীবনে রাম একটি মন্ত্রেপরিণত হয়েছিল। এহেন মহাপুরুষ , এহেন চেতনাপুরুষের জীবনেরপ্রতিটি দিক আমাদের সবাইকে প্রেরণা জোগাতে পারে। আমি প্রভু রামচন্দ্রকে প্রণামজানিয়ে ভারত সরকারের পক্ষ থেকে নবরাত্রির এই পবিত্র উৎসবের দিনে এই ডাকটিকিট প্রকাশ করেনিজের আনন্দ প্রকাশ করছি। আপনাদের সবাইকে এখানে উপস্থিতথাকার জন্যে অনেক অনেক ধন্যবাদ জানাই।
দেশের ১০০-টিরও বেশি জেলারসার্বিক রূপান্তর সম্পর্কিত এক সম্মেলনে আগামীকাল ভাষণ দেবেন প্রধানমন্ত্রী

দেশের যেসমস্ত জেলার উন্নয়নের প্রয়োজন বা চাহিদা রয়েছে, সেগুলির সার্বিক রূপান্তরেরলক্ষ্যে এক বিশেষ উদ্যোগ গ্রহণ করেছে প্রধানমন্ত্রী শ্রী নরেন্দ্র মোদীরনেতৃত্বাধীন কেন্দ্রীয় সরকার। এই ধরনের জেলাগুলির সার্বিক রূপান্তর সম্পর্কিত একসম্মেলনে আগামীকাল ভাষণ দেবেন প্রধানমন্ত্রী শ্রী নরেন্দ্র মোদী। নিতি আয়োগ আয়োজিতএই সম্মেলন অনুষ্ঠিত হবে রাজধানীর আম্বেদকর আন্তর্জাতিক কেন্দ্রে। ১০০-টিরও বেশিজেলার রূপান্তর প্রকল্পের দায়িত্বপ্রাপ্ত আধিকারিকদের সঙ্গে সেখানে আলোচনা ওমতবিনিময়ও করবেন প্রধানমন্ত্রী। আগামী ২০২২সালের মধ্যে এক ‘নতুন ভারত’ গড়ে তোলার যে উদ্যোগ গ্রহণ করেছেন প্রধানমন্ত্রী, তারসঙ্গে সঙ্গতি রেখেই এই সম্মেলনের আয়োজন। উন্নয়নের মাপকাঠির দিক থেকে যে সমস্ত জেলাএখনও পিছিয়ে রয়েছে, সেগুলির দ্রুত বিকাশ তথা রূপান্তর কেন্দ্রীয় সরকারের প্রধানপ্রধান নীতিগুলির একটি অন্যতম বিষয়। অতিরিক্ত সচিব এবং যুগ্ম সচিব পদমর্যাদারবরিষ্ঠ সরকারি আধিকারিকদের দায়িত্ব দেওয়া হয়েছে জেলাগুলির উন্নয়ন সম্পর্কিত সুনির্দিষ্টপ্রয়োজন বা চাহিদার বিষয়গুলি খতিয়ে দেখার মাধ্যমে কেন্দ্র ও রাজ্যের মধ্যে সমন্বয়রক্ষা করার।
ক্রীড়া ও পর্যটন পরিকাঠামো প্রসারের ওপর জোর দিলেন প্রধানমন্ত্রী

শনিবার, গুজরাটেরকচ্ছ-এ কেন্দ্র, রাজ্য ও কেন্দ্রশাসিত অঞ্চলগুলির পর্যটন, সংস্কৃতি ও ক্রীড়াদপ্তরের মন্ত্রী ও সচিবদের এক জাতীয় সম্মেলনে নয়াদিল্লি থেকে ভিডিও কনফারেন্সেরমাধ্যমে উদ্বোধনী ভাষণ পেশ করলেন প্রধানমন্ত্রী শ্রী নরেন্দ্র মোদী। প্রধানমন্ত্রী তাঁরভাষণে ক্রীড়াক্ষেত্রের উৎকর্ষসাধন প্রচেষ্টায় প্রাতিষ্ঠানিক ব্যবস্থা গ্রহণেরপ্রয়োজনীয়তার ওপর বিশেষ জোর দেন। তিনি বলেন, কেন্দ্রীয় সরকার এবং সেইসঙ্গে রাজ্যসরকারগুলিরও নজর দেওয়া উচিৎ খেলাধূলাকে আরও জনপ্রিয় করে তোলার বিষয়টিতে। এজন্যজেলা পর্যায়ে বিভিন্ন স্থান ও অঞ্চলের ক্রীড়া প্রতিভাগুলিকে চিহ্নিত করার কাজটি বিশেষভাবেজরুরি, কারণ তার মাধ্যমে একদিকে যেমন ক্রীড়াক্ষেত্রে মেধা ও প্রতিভার অন্বেষণ প্রচেষ্টাসফল হবে, অন্যদিকে তেমনই পরিকাঠামোগত সুযোগ-সুবিধার প্রসারের লক্ষ্যে প্রয়োজনীয়পরিকল্পনা রচনা করাও সম্ভব হয়ে উঠবে। শ্রী মোদী বলেন, পর্যটনপ্রসারের ক্ষেত্রে ভারতের রয়েছে এক উজ্জ্বল সম্ভাবনা যা আকর্ষণ করতে পারে সমগ্রবিশ্বকেই। স্বচ্ছ ভারত মিশন এবং ডিজিটাল কর্মসূচি রূপায়ণের ক্ষেত্রে ভারতেরযুবসম্প্রদায় এক বিশেষ ভূমিকা পালন করে চলেছে। সুতরাং, প্রত্যেক রাজ্যের উচিৎ কিছুকিছু অঞ্চল চিহ্নিত করে সেখানে বিশ্বমানের পর্যটন পরিকাঠামো গড়ে তোলা। এর মাধ্যমেদেশকে এক বিশেষ পর্যটন গন্তব্য রূপে তুলে ধরা যাবে সমগ্র বিশ্বের কাছে। অনুষ্ঠানে সমবেতপ্রতিনিধিদের উদ্দেশ্য করে প্রধানমন্ত্রী বলেন, ‘এক ভারত শ্রেষ্ঠ ভারত’ কর্মসূচিরসফল রূপায়ণে তাঁদের সকলেরই এগিয়ে আসা উচিৎ। এজন্য বিভিন্ন রাজ্যের মধ্যে গড়ে তোলাপ্রয়োজন পারস্পরিক সহযোগিতামূলক এক বিশেষ সম্পর্ক। গুজরাটেরমুখ্যমন্ত্রী শ্রী বিজয় রুপানি এবং কেন্দ্রীয় প্রতিমন্ত্রী (স্বাধীনদায়িত্বপ্রাপ্ত) শ্রী বিজয় গোয়েল এবং ডঃ মহেশ শর্মাও উপস্থিত ছিলেন এদিনেরসম্মেলনে।
প্রধানমন্ত্রী ২৬ ডিসেম্বর মেজর ধ্যানচাঁদ জাতীয় স্টেডিয়ামে ঐতিহাসিক ‘বীর বাল দিবস’ উপলক্ষে আয়োজিত অনুষ্ঠানে অংশগ্রহণ করবেন

নয়াদিল্লি, ২৪ ডিসেম্বর, ২০২২ প্রধানমন্ত্রী শ্রী নরেন্দ্র মোদী ২৬ ডিসেম্বর দুপুর ১২টা ৩০ মিনিটে মেজর ধ্যানচাঁদ জাতীয় স্টেডিয়ামে ঐতিহাসিক ‘বীর বাল দিবস’ উপলক্ষে আয়োজিত অনুষ্ঠানে অংশগ্রহণ করবেন। তিনি প্রায় ৩০০ জন ক্ষুদে কীর্তনীয়ার সঙ্গে ‘শবদ কীর্তন’ – এ অংশ নেবেন। এই বিশেষ আয়োজনে শ্রী মোদী প্রায় ৩ হাজার ছাত্রছাত্রীর কুচকাওয়াজের সূচনা করবেন। কেন্দ্র সাহিবজাদাদের দৃষ্টান্তমূলক সাহসিকতার কাহিনী দেশের ছোট ছোট ছেলেমেয়ে সহ প্রত্যেক নাগরিকের কাছে পৌঁছে দিতে বিভিন্ন অনুষ্ঠানের আয়োজন করবে, যেখানে অংশগ্রহণকারীরা মতবিনিময়ের মধ্য দিয়ে নানা তথ্য সংগ্রহ করবেন। দেশ জুড়ে স্কুল-কলেজে রচনা ও প্রশ্নোত্তর প্রতিযোগিতা এবং নানা অনুষ্ঠানের আয়োজন করা হবে। রেল স্টেশন, পেট্রোল পাম্প, বিমানবন্দর সহ সর্বসাধারণের জন্য বিভিন্ন জায়গায় ডিজিটাল প্রদর্শনীর ব্যবস্থাও করা হবে। সাহিবজাদাদের জীবনের কথা এবং আত্মবলিদানের ঘটনা বিশিষ্ট জনেরা সকলের কাছে তুলে ধরবেন। প্রধানমন্ত্রী ২০২২ – এর ৯ জানুয়ারী শ্রীগুরু গোবিন্দ সিংজীর প্রকাশ পর্ব উপলক্ষে আয়োজিত অনুষ্ঠানে ২৬ ডিসেম্বরকে ‘বীর বাল দিবস’ উদযাপনের কথা ঘোষণা করেছিলেন। শ্রীগুরু গোবিন্দ সিংজীর দুই পুত্র সাহিবজাদা বাবা জোরাওয়ার সিংজী এবং ফতে সিংজীর শহীদ হওয়ার ঘটনাটিকে স্মরণ করতেই এই উদ্যোগ।
শিক্ষক দিবসে সকল কঠোর পরিশ্রমী শিক্ষক-শিক্ষিকাকে প্রধানমন্ত্রীর শুভেচ্ছা

নয়াদিল্লি, ০৫ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী শিক্ষক দিবস উপলক্ষে সকল শিক্ষক-শিক্ষিকাকে শুভেচ্ছা জানিয়েছেন, যাঁরা সুকুমারমতি ছাত্রছাত্রীদের মধ্যে শিক্ষার আনন্দ সঞ্চার করেছেন। শ্রী মোদী প্রাক্তন রাষ্ট্রপতি ডঃ সর্বপল্লী রাধাকৃষ্ণণের জন্মবার্ষিকীতে তাঁর প্রতি শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “যাঁরা সুকুমারমতি ছাত্রছাত্রীদের মধ্যে শিক্ষার আনন্দ সঞ্চার করেছেন, আজ #TeachersDay উপলক্ষে আমি সেইসব শিক্ষক-শিক্ষিকাকে শুভেচ্ছা জানাই। আমি আমাদের প্রাক্তন রাষ্ট্রপতি ডঃ রাধাকৃষ্ণণকে তাঁর জন্মবার্ষিকীতে শ্রদ্ধা জানাই”।
সুরাটে একটি মাল্টি-স্পেশালিটি হাসপাতাল এবং হীরে উৎপাদনকেন্দ্রের উদ্বোধন করলেন প্রধানমন্ত্রী

আজ সুরাটে কিরণ মাল্টি-স্পেশালিটি হাসপাতালের উদ্বোধন করেন প্রধানমন্ত্রী শ্রীনরেন্দ্র মোদী। মেসার্স হরে কৃষ্ণ এক্সপোর্টস প্রাঃ লিঃ-এর একটি হীরেউৎপাদনকেন্দ্রেরও এদিন উদ্বোধন করেন তিনি। হাসপাতালস্থাপনের এই উদ্যোগকে “প্রশংসনীয়” বলেবর্ণনা করেন প্রধানমন্ত্রী। তিনি বলেন, এইঅত্যাধুনিক হাসপাতাল স্থাপনের ফলে নাগরিকরা বিশেষভাবে উপকৃত হবেন। দরিদ্র সাধারণমানুষের কাছে উন্নতমানের চিকিৎসার সুযোগ সুলভে পৌঁছে দেওয়ার ওপর বিশেষ জোর দেনতিনি। এই প্রসঙ্গে বিভিন্ন ধরনের ওষুধ এবং স্টেন্টের দাম কমানোর লক্ষ্যে কেন্দ্রীয়সরকার যে সমস্ত পদক্ষেপ গ্রহণ করেছে তারও উল্লেখ করেন প্রধানমন্ত্রী। শ্রীমোদী বলেন যে দরিদ্র এবং মধ্যবিত্ত মানুষের কাছে সুলভ স্বাস্থ্য পরিচর্যার সুযোগপৌঁছে দিতে তিনি বদ্ধপরিকর। প্রতিরোধমূলক স্বাস্থ্য ও চিকিৎসার ওপর বিশেষ গুরুত্বআরোপ করে তিনি বলেন যে এক সুস্থ ভারত গড়ে তোলার লক্ষ্যেই সূচনা হয়েছে স্বচ্ছ ভারতঅভিযানের। সুরাটেহীরে উৎপাদনকেন্দ্রের উদ্বোধন করে প্রধানমন্ত্রী বলেন, এই বিশেষ শিল্পক্ষেত্রটিতেসুরাটের যথেষ্ট সুখ্যাতি রয়েছে। কিন্তু এর বাইরেও অন্যান্য রত্ন ও অলঙ্কার শিল্পেরদিকেও এখন নজর ফেরানো দরকার। রত্ন ও অলঙ্কার শিল্পে আমাদের লক্ষ্য শুধুমাত্র ‘মেকইন ইন্ডিয়া’ই নয়, একইসঙ্গে ‘ডিজাইন ইন ইন্ডিয়া’ও। /..
অরুনাচলপ্রদেশের তাওয়াং-এ সশ্রস্ত্র সীমাবলের ৫.৯৯ একর জমি রাজ্য সরকারকে হস্তান্তরে মন্তিসভার অনুমোদন

অরুনাচলপ্রদেশের তাওয়াং-এ সশ্রস্ত্র সীমাবলের (এসএসবি) ৫.৯৯ একর জমি বড়মাপের অনুষ্ঠান আয়োজন তথা অন্যান্য উদ্দেশ্যে কাজে লাগানোর জন্য রাজ্য সরকারকে দেওয়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে এই সিদ্ধান্ত হয়। উল্লেখ করা যেতে পারে, অরুনাচলপ্রদেশ সরকার সশ্রস্ত্র সীমাবল ক্যাম্পাসের মধ্যে ৫.৯৯ একর জমি বড়ধরনের অনুষ্ঠান আয়োজন তথা বিবিধ উদ্দেশ্যে কাজে লাগানোর জন্য চিহ্নিত করেছিল। সেই অনুসারে, রাজ্য সরকারের অনুরোধের প্রেক্ষিতে মন্ত্রিসভার আজকের এই সিদ্ধান্ত। কেন্দ্রীয় সরকার ২০১৬-র মার্চ মাসেই রাজ্য সরকারের এই প্রকল্পটি মঞ্জুর করে। বড় মাপের অনুষ্ঠান আয়োজনের পাশাপাশি পর্যটন উৎসব প্রভৃতি কর্মসূচির জন্য ঐ জায়গা ব্যবহার করা হবে। /
প্রধানমন্ত্রী হিমাচল প্রদেশ সরকারের বর্ষপূর্তি উপলক্ষে ধরমশালা-তে জন আভার সভায় ভাষণ দিলেন

প্রধানমন্ত্রী শ্রী নরেন্দ্র মোদী আজ হিমাচল প্রদেশের ধরমশালায় রাজ্য সরকারের বর্ষপূর্তি উপলক্ষে আয়োজিত জন আভার সমাবেশে ভাষণ দিলেন। সমাবেশে আসার আগে প্রধানমন্ত্রী সরকারের বিভিন্ন কর্মসূচির ওপর একটি প্রদর্শনী ঘুরে দেখেন। এইসব কর্মসূচির সুবিধা-প্রাপকদের সঙ্গেও তিনি কথা বলেন। পরে, এক জনসভায় ভাষণ দিয়ে তিনি হিমাচল প্রদেশকে ‘দেবভূমি’ এবং সাহসিকতার স্থান বলে প্রশংসা করেন। তিনি স্মরণ করেন প্রয়াত প্রাক্তন প্রধানমন্ত্রী শ্রী অটল বিহারী বাজপেয়ীর সঙ্গে এই রাজ্যের বিশেষ সম্পর্কের কথা। গত এক বছরে বিভিন্ন কর্মসূচির মাধ্যমে রাজ্যের সর্বত্র, বিশেষ করে গ্রামাঞ্চলের মানুষের কাছে পৌঁছনোর যে উদ্যোগ রাজ্য সরকার নিয়েছে, প্রধানমন্ত্রী তার প্রশংসা করেন। প্রধানমন্ত্রী বলেন যে, হিমাচল প্রদেশ সরকার পরবর্তী প্রজন্মের পরিকাঠামোর ওপর বিশেষ নজর দিচ্ছে। সড়ক, রেল, বিদ্যুৎ, সৌরশক্তি এবং পেট্রোলিয়াম ক্ষেত্রে হিমাচল প্রদেশের বিভিন্ন স্থানে পরিকাঠামো উন্নয়নের কাজ চলেছে বলে তিনি মন্তব্য করেন। হিমাচল প্রদেশের পর্যটনের সম্ভাবনা নিয়ে প্রধানমন্ত্রী বিস্তারিতভাবে আলোচনা করেন। এই প্রসঙ্গে তিনি জানান, ভারতে বিদেশি পর্যটকদের সংখ্যা বেড়েছে। ২০১৩ সালে ৭০ লক্ষ বিদেশি পর্যটক ভারত ভ্রমণে এসেছিলেন, ২০১৭-তে তা বেড়ে ১ কোটি হয়েছে। অনুরূপভাবে, ভারতে অনুমোদিত হোটেলের সংখ্যা ২০১৩-র ১ হাজার ২০০ থেকে বেড়ে বর্তমানে তা ১ হাজার ৮০০ হয়েছে। প্রধানমন্ত্রী তাঁর ভাষণে বলেন যে, ৪০ বছর ধরে আমাদের প্রাক্তন সেনাকর্মীরা ‘এক পদ, এক পেনশন’ – এর দাবি করে আসছেন। তাঁর সরকার ক্ষমতায় আসার পর এ সংক্রান্ত সমগ্র বিষয়টি এবং প্রয়োজনীয় অর্থের যোগানের কথা ভাবা হয়। এরপরই প্রাক্তন সেনাকর্মীদের জন্য ‘এক পদ এক পেনশন’ – এর নীতি রূপায়ণ করা হয়। প্রধানমন্ত্রী হিমাচল প্রদেশের মানুষের পরিচ্ছন্নতা বোধের জন্য তাঁদের বিশেষ প্রশংসা করেন। তিনি বলেন, ঐ রাজ্যের নাগরিকরা স্বচ্ছতাকে তাঁদের সংস্কৃতির অঙ্গ হিসাবে গ্রহণ করেছে। প্রধানমন্ত্রী বলেন, রাজ্যের পর্যটন ক্ষেত্রেও এই সংস্কৃতির ভালো প্রভাব পড়বে। প্রধানমন্ত্রী, কেন্দ্রীয় সরকারের দুর্নীতি বিরোধী উদ্যোগ বিষয়ে ব্যাখ্যা করেন। তিনি বলেন, প্রত্যক্ষ সুবিধা হস্তান্তর কর্মসূচি রূপায়ণের মাধ্যমে দুর্নীতিতে লাগাম পরানো গেছে এবং প্রায় ৯০ হাজার কোটি টাকা সাশ্রয় হয়েছে।
ডঃ বি আর আম্বেদকর স্মারক মুদ্রা প্রকাশ করলেন প্রধানমন্ত্রী

ডঃ বি আর আম্বেদকরের ১২৫তম জন্মবার্ষিকী পালনের অঙ্গ হিসেবে দুটি স্মারক মুদ্রা প্রকাশ করলেন প্রধানমন্ত্রী শ্রী নরেন্দ্র মোদী। ১০ টাকা এবং ১২৫ টাকা মূল্যের এই দুটি মুদ্রা প্রকাশিত হল বাবাসাহেব আম্বেদকরের মহাপরিনির্বাণ দিবসে। এই উপলক্ষে অনুষ্ঠানে বক্তব্য রাখতে গিয়ে প্রধানমন্ত্রী বলেন, মুষ্টিমেয় এমন কিছু ব্যক্তি রয়েছেন যাঁরা তাঁদের মৃত্যুর ৬০ বছর পরেও জনমানসে সদা জাগ্রত থাকেন। ভারতের বর্তমান অবস্থার পরিপ্রেক্ষিতে ডঃ আম্বেদকরকে যখন আমরা স্মরণ করি, তাঁর দূরদর্শিতা এবং অন্তর্ভুক্তির লক্ষ্যে তাঁর দৃষ্টিভঙ্গিকে আমরা শ্রদ্ধা না জানিয়ে পারি না। প্রধানমন্ত্রী বলেন, সামাজিক ন্যায়-বিচারের ক্ষেত্রে তাঁর অবদান আজ সর্বজন স্বীকৃত। কিন্তু তাঁর অর্থনৈতিক চিন্তাভাবনা ও দর্শন আজও মানুষ পুরোপুরি উপলব্ধি করতে পারেননি। তাই,এই বিষয়টিও আমাদের ভালোভাবে বুঝতে হবে। ডঃ আম্বেদকর এবং ভারতীয় সংবিধান সম্পর্কে দেশে সর্বদাই আমরা আলোচনা করে থাকি। ২৬ নভেম্বর সংবিধান দিবস পালন তারই একটি দৃষ্টান্ত। নারীর ক্ষমতায়ন, ভারতের যুক্তরাষ্ট্রীয় কাঠামো, অর্থ ও শিক্ষা ব্যবস্থা সম্পর্কে ডঃ আম্বেদকরের চিন্তাভাবনার সপ্রশংস উল্লেখ করেন প্রধানমন্ত্রী। দুই কেন্দ্রীয় মন্ত্রী – শ্রী অরুণ জেটলি এবং শ্রী থাওয়ার চাঁদ গেহলত-ও অনুষ্ঠানে উপস্থিত ছিলেন।
গোয়ার মুখ্যমন্ত্রী শ্রী মনোহর পারিকরের দুঃখজনক প্রয়াণে মন্ত্রিসভার শোক প্রকাশ

গোয়ার মুখ্যমন্ত্রী মনোহর পারিকরের প্রয়াণে কেন্দ্রীয় মন্ত্রিসভা গভীর শোক প্রকাশ করেছে। প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে গোয়ার পানাজিতে, রবিবার, ১৭ই মার্চ মনোহর পারিকরের দুঃখজনক প্রয়াণে শোক প্রকাশ করে তাঁর স্মরণে দু’মিনিট নীরবতাও পালন করা হয়। মন্ত্রিসভা, ১৮ই মার্চ সমস্ত রাজ্য ও কেন্দ্রশাসিত অঞ্চল সহ দিল্লি এবং গোয়ার সর্বত্র জাতীয় পতাকা অর্ধনমিত রাখার পাশাপাশি, দেশে একদিনের রাষ্ট্রীয় শোক পালনের বিষয়টিতেও সম্মতি দিয়েছে। শ্রী মনোহর পারিকরের স্মৃতিতে গভীর শ্রদ্ধা জানিয়ে মন্ত্রিসভা নিম্নলিখিত শোক প্রস্তাবটি গ্রহণ করেছে: “গোয়ার পানাজিতে ১৭ই মার্চ সন্ধ্যায় রাজ্যের মুখ্যমন্ত্রী শ্রী মনোহর পারিকরের দুঃখজনক প্রয়াণে মন্ত্রিসভার পক্ষ থেকে গভীর শোক প্রকাশ করা হচ্ছে। তাঁর প্রয়াণে দেশ একজন প্রবীণ ও বিশিষ্ট নেতাকে হারাল, যাঁকে ভালোবেসে সবাই তাঁকে সাধারণের মুখ্যমন্ত্রী হিসেবে অভিহিত করত। তাঁর জন্ম ১৯৫৫-র ১৩ই ডিসেম্বর গোয়ার মাপুসায়। মারগাঁও-এর লয়োলা স্কুল থেকে তিনি বিদ্যালয়স্তরের শিক্ষা গ্রহণের পর ১৯৭৮-এ মুম্বাই আইআইটি-র ধাতুবিদ্যা সংক্রান্ত ইঞ্জিনিয়ারিং-এ স্নাতকোত্তর ডিগ্রি লাভ করেন। রাজনীতিতে যোগ দেওয়ার পূর্বে কিশোর বয়সেই শ্রী পারিকর রাষ্ট্রীয় স্বয়ংসেবক সঙ্ঘ বা আরএসএস-এ যোগ দেন। আইআইটি মুম্বাই থেকে স্নাতকোত্তর ডিগ্রি অর্জনের পর তিনি গোয়ার মাপুসায় আরএসএস-এর কাজে যুক্ত হয়ে পড়েন এবং ২৬ বছর বয়সেই সঙ্ঘচালক হয়ে ওঠেন। ভারতীয় জনতা পার্টির একজন সদস্য হিসেবে শ্রী পারিকর ১৯৯৪ সালে গোয়া বিধানসভায় নির্বাচিত হন। ২০০০ সালের ২৪শে অক্টোবর তিনি প্রথমবার গোয়ার মুখ্যমন্ত্রী হিসেবে দায়িত্ব নেন। মুখ্যমন্ত্রী পদে ২০০২-এর ২৭শে ফেব্রুয়ারি পর্যন্ত তিনি দায়িত্ব পালন করেন। এরপর, ২০০২-এর তেসরা জুন তিনি পুনরায় রাজ্যের মুখ্যমন্ত্রী হিসেবে পুনর্নিবাচিত হন এবং ২০০৫-এর দোসরা ফেব্রুয়ারি পর্যন্ত এই পদে আসীন ছিলেন। রাজ্যের মুখ্যমন্ত্রী হিসেবে তিনি তৃতীয়বার ২০১২-র ৯ই মার্চ দায়িত্ব গ্রহণ করেন এবং ২০১৪-র ৮ই নভেম্বর পর্যন্ত এই দায়িত্বে আসীন ছিলেন। ২০১৪-র ৯ই নভেম্বর শ্রী পারিকর ভারতের প্রতিরক্ষা মন্ত্রী হিসাবে দায়িত্ব গ্রহণ করেন এবং ২০১৭-র ১৩ই মার্চ পর্যন্ত এই দায়িত্ব পালন করেন। শ্রী পারিকর পুনরায় ২০১৭-র ১৪ই মার্চ রাজ্যের মুখ্যমন্ত্রী হিসেবে শপথ নেন। তাঁর সরলতা এবং একজন ব্যতিক্রমী প্রশাসক হিসেবে সক্ষমতার জন্য শ্রী পারিকর স্মরণীয় হয়ে থাকবেন। আধুনিক গোয়া নির্মাণে তাঁর অবদান এবং ভারতীয় সেনাবাহিনীর আধুনিকীকরণ তথা প্রাক্তন সেনাকর্মীদের কল্যাণে অসামান্য অবদানের জন্য তিনি স্মরণীয় হয়ে থাকবেন। আইআইটি মুম্বাই ২০০১ সালে শ্রী পারিকরকে ‘এক উজ্জ্বল বিশিষ্ট প্রাক্তনী’ পুরস্কার দিয়ে সম্মানিত করে। গোয়ার ন্যাশনাল ইনস্টিটিউট অফ টেকনলজি ২০১৮-তে তাঁকে সাম্মানিক ডক্টরেট ডিগ্রি প্রদান করে। সে বছরই তিনি ডঃ এস পি মুখার্জি পুরস্কারেও ভূষিত হন। তাঁর দুই ছেলে বর্তমান। সরকার এবং সমগ্র জাতির পক্ষ থেকে মন্ত্রিসভা শোকসন্তপ্ত পরিবার ও গোয়াবাসীর প্রতি আন্তরিক সমবেদনা জানায়।” /…
আর্থিক ঘাটতির লক্ষ্যমাত্রা সম্পর্কে চতুর্দশ অর্থ কমিশনের সুপারিশ গৃহীত কেন্দ্রীয় মন্ত্রিসভার বৈঠকে

চতুর্দশ অর্থ কমিশনের কার্যকালে (২০১৫-২০) আর্থিক ঘাটতির লক্ষ্যমাত্রা এবং রাজ্যগুলির অতিরিক্ত আর্থিক ঘাটতি সম্পর্কে সরকারের কাছে পেশ করা সুপারিশগুলিতে আজ অনুমোদন দেওয়া হয় কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয় মন্ত্রিসভার বৈঠক। রাজ্যগুলির মোট অভ্যন্তরীণ উৎপাদনের ৩ শতাংশের মধ্যে আর্থিক ঘাটতির পরিমাণ বেঁধে দেওয়ার সুপারিশ পেশ করা হয় চতুর্দশ অর্থ কমিশনের পক্ষ থেকে। এছাড়াও, রাজ্যগুলির ক্ষেত্রে অতিরিক্ত আর্থিক ঘাটতির বিষয়ে প্রতি বছরই লক্ষ্যমাত্রা স্থির করার প্রস্তাব দেওয়া হয় অর্থ কমিশনের পক্ষ থেকে। ২০১৫-১৬ অর্থ বছরটি ইতিমধ্যেই অতিক্রান্ত। এই কারণে ঐ অর্থ বছরের জন্য অতিরিক্ত ঋণের কোন সুযোগ পাবে না রাজ্যগুলি। তবে, চতুর্দশ অর্থ কমিশনের বাকি সময়কালে, অর্থাৎ, ২০১৬-১৭ থেকে ২০১৯-২০ সাল পর্যন্ত সংশ্লিষ্ট রাজ্যগুলি এই ঋণ সহায়তা কতটা পেতে পারে তা স্থির করা হবে অর্থ কমিশন নির্দিষ্ট সূচক অনুযায়ী। তবে, রাজ্য সরকারগুলির নেওয়া ঋণের পরিমাণ যেহেতু অর্থ কমিশন নির্দিষ্ট আর্থিক ঘাটতির মধ্যেই সীমাবদ্ধ থাকে সেই কারণে কেন্দ্রীয় সরকারের কোষাগারে এর কোনরকম প্রভাব পড়বে না।
ভারত ও পর্তুগালের মধ্যে যৌথ ডাকটিকিট প্রকাশ

ভারতীয় ডাকবিভাগ ও পর্তুগালের ডাকবিভাগের মধ্যে যৌথভাবে যেসব ডাকটিকিট প্রকাশিত হয়েছে সে সম্পর্কে আজ প্রধানমন্ত্রী শ্রী নরেন্দ্র মোদীর পৌরহিত্যে আয়োজিত কেন্দ্রীয় মন্ত্রীসভার বৈঠকে অবহিত করা হয়েছে। ভারত ও পর্তুগাল পরস্পরের সঙ্গে অসাধারন দ্বি-পাক্ষিক সম্পর্ক বজায় রাখে এবং বিভিন্ন মঞ্চে নিজেদের মধ্যে প্রায়শ আলাপচারিতা চালু রাখে যার দরুন উভয় দেশ অভিন্ন নানা বিষয়ে মতামত বিনিময় করে। এই সহযোগীতা উভয় দেশের জন্যই অত্যন্ত ফলপ্রদ ও কল্যাণকর আর উভয় দেশের মধ্যে সম্পর্ক ক্রমশ আরও ঘনিষ্ঠ হচ্ছে এরই ফলে। যৌথ ভাবে ডাকটিকিট প্রকাশ দু-দেশের ডাকবিভাগের পক্ষেই হিতকর হবে। ডাকটিকিট সম্পর্কের বিকাশ ও ডাকটিকিট চর্চার বিকাশ ঘটানোর ক্ষেত্রে।